คณะอนุกรรมการศึกษาการแก้สลากแพงฯ กำหนดไทม์ไลน์ 3 ระยะ ยึดความโปร่งใสตรวจสอบได้ แก้เบ็ดเสร็จทุกมิติ เล็งเพิ่มบทลงโทษ ดึงภาค ปชช.ร่วมตรวจสอบ
วันที่ 11 เมษายน 65 นายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี ประธานคณะอนุกรรมการศึกษาแนวทางและมาตรการในการแก้ไขปัญหาการเสนอขายหรือขายสลากกินแบ่งรัฐบาลเกินราคา แถลงข่าวความคืบหน้าและกรอบระยะเวลาในการทำงานแก้ไขปัญหาสลากเกินราคา ว่า การทำงานของคณะอนุกรรมการฯ ชุดนี้ จะเป็นการบริหารงาน 360 องศา โดยแบ่งแนวทางการศึกษา ติดตามผลการปฏิบัติ เป็น 3 ขั้นตอน เริ่มที่ต้นทาง กลางทาง และปลายทางต้นทาง กำกับติดตามนโยบาย สรรหาคุณสมบัติของคณะกรรมการ เพื่อป้องกันผลประโยชน์ทับซ้อนกลางทาง ในระยะเร่งด่วนถึงวันที่ 16 มิถุนายนนี้ จะทำงานวางระบบแพลตฟอร์มขายสลากฯ ทางออนไลน์ กำกับดูแลให้แน่ใจว่าทุกกลุ่มคนสามารถเข้าถึง เช่น ผู้ไม่มีอินเทอร์เน็ต ผู้พิการ ฯลฯ พร้อมจัดทำลูกค้าสัมพันธ์ของ สนง.สลากฯ ติดตามผู้ค้าสลากรายย่อยกลุ่มเสี่ยงที่จะทำให้เกิดสลากเกินราคา (เปลี่ยนมือ ขายสลากต่อ) โทษตัดสิทธิ ถอนโควตา ติด Blacklist, ผู้ค้าชั้นดี จูงใจเพิ่มเล่มสลากโควตา รวมถึงเปิดให้ประชาชนร่วมตรวจสอบ หากพบสลากเกินราคา เปิดช่องให้ร้องเรียน และอาจมีรางวัลนำจับในช่วง 3-6 เดือนต่อจากนี้ คณะอนุกรรมการฯ จะศึกษาความเหมาะสมของสัดส่วนจัดสรรโควตา และการกระจาย 69% - 31% (ปัจจุบัน) เหมาะสมหรือไม่ อาจมีการเปลี่ยนสัดส่วนใหม่ไปให้ผู้จอง-ซื้อสลากล่วงหน้ามากขึ้น และตรวจสอบการคัดกรองผู้จอง-ซื้อล่วงหน้า ที่ลงทะเบียนไว้แล้วกว่า 9 แสนคน ให้เหลือ 6 หมื่นคน (สิทธิเดิม 2 แสนโควตา แต่มีผู้ยืนยันสิทธิเพียงราว 1.3 แสนคนเหลือโควตาราว 6 หมื่นคน) โดยยึดความโปร่งใสโดย 5 หน่วยงานภาครัฐ คือ กรมการปกครอง กรมบัญชีกลาง สำนักงานประกันสังคม กองทุนการออมแห่งชาติ และสำนักงานเศรษฐกิจการคลัง โดยย้ำว่าไม่ใช่การรื้อโควตา แต่จะตรวจสอบมูลนิธิการกุศลต่างๆ กว่า 800 หน่วยงานที่รับโควตา (31%) ว่ามีตัวตนจริงหรือไม่ หากกระทำผิด ไม่มีตัวตน จะพิจารณาถอนโควตาออกส่วนปลายทาง จะศึกษากฎหมายสลากฯ พ.ศ. 2517 เรื่องการกำหนดโทษให้ครอบคลุม เช่น เพิ่มโทษทางแพ่ง-อาญา รวมถึงกฎหมายอื่นๆ เพื่อรองรับกับสถานการณ์ที่เปลี่ยนแปลงไป